Antonije Đorđević
Antonije Đorđević (28. april 1952, Beograd) je srpski akademik. Doktorirao je na Elektrotehničkom fakultetu Univerziteta u Beogradu 1979. godine. Redovni profesor na Elektrotehničkom fakultetu postao je 1993. godine. Dopisni član Srpske akademije nauka i umetnosti postao je 23. oktobra 1997. godine na odeljenju za tehničke nauke. Redovni član SANU postao je 2. januara 2006. godine. Dobitnik je nagrade Nikola Tesla. Stalni je recezent -{IEEE Transactions on Microwave Theory and Techniques}-. Za studente predstavlja neprikosnoveni autoritet i jednog od najuglednijih profesora Elektrotehničkog fakulteta danas, o čemu govore studentske ankete.

Društvena delatnost 

Antonije Đorđević bio je član Nacionalnog saveta za visoko obrazovanje.

Antonije Đorđević je jedini redovni član SANU koji je potpisao peticiju za reviziju izučavanja teorije evolucije. Potpisnici peticije u njoj ističu da je teorija evolucije u suprotnosti sa naučnim činjenicama, da se kroz nastavu biologije provlače dogmatski stavovi, a da promotere ove teorije finansiraju globalisti i ateisti. Nekoliko dana kasnije, potpis je povukao uz tvrdnju da je „peticiju potpisao u zabludi o njenoj prirodi i svrsi”.

Izvori 

Rođeni 1952.
Akademici SANU
Biografije, Beograd